[{"text_idx": "#000000", "text": "tau\u0306ga por veganoj, en la kategorioj Desertoj kaj dolc\u0302aj\u0302oj, Pastbakaj\u0302oj, pano, flanojPrepardau\u0306ro: 40 minutoj, kuirdau\u0306ro: 1 horo"}, {"text_idx": "#000001", "text": "1.400 g da tritika faruno (oni bezonos iom pli por knedi)\n150 g da biergisto (fandita en glaso da vinbersuko, vinberelpremaj\u0302o)\n250 g da sekaj vinberoj (au\u0306, se vi deziras, da pecetoj de sensemigitaj vinberoj)\n3\u20444 litro da mosto (nefermentigitavinbersuko, vinberelpremaj\u0302o)"}, {"text_idx": "#000004", "text": "Sur knedtabulo miksu c\u0302iujn ingrediencojn."}, {"text_idx": "#000005", "text": "Bone knedu kaj faru paston; gravuru sur g\u0302i per tranc\u0302ilo la formon X; kovru g\u0302in per tuko!"}, {"text_idx": "#000006", "text": "Prenu pecon da pasto, knedu g\u0302in, faru el g\u0302i bastonetojn, tranc\u0302u ilin lau\u0306 via volo, kunigu la du ekstremaj\u0302ojn de la bastonetoj kaj faru ringokukojn."}, {"text_idx": "#000007", "text": "Prenu alian pecon de pasto, knedu, g\u0302is vi ne plu havos paston..."}, {"text_idx": "#000009", "text": "Pas\u0302o 4 Surtelerigu, peniku la ringokukojn, kiam ili estas ankorau\u0306 varmaj, per akvo kun sukero por briligi ilin."}, {"text_idx": "#000010", "text": "Lau\u0306 tradicio la produktado de c\u0302i tiuj bongustaj dolc\u0302aj\u0302oj ekis en 1600, kiam, okaze de vinberrikolto, estis kutimo omag\u0302i la nobelojn per mang\u0302otablo plena je tipaj produktoj de la terlaboro."}, {"text_idx": "#000011", "text": "Ne ekzistas Marin-devena familio (Marino estas urbo proksima al Romo, Itallando), kiu ne konas la bonajn kvalitojn de c\u0302i tiuj dolc\u0302aj\u0302oj. La antikva kutimo gardi j\u0302aluze kaj transrakonti nur al la striktaj familianoj la sekretojn de la simpla recepto, klarigas kial tiu c\u0302i tradicio estas tipa de la teritorio de Marino. Baza ingredienco de tiu c\u0302i dolc\u0302aj\u0302o estas vinbersuko. La lokaj kukfaristoj kaj bakistoj, kun pasio kaj lerta zorgo, reaprezis la antikvan recepton, proponante g\u0302in ankau\u0306 per starigo de la popolfesto de ringokuko kun vinbersuko, kiu okazas c\u0302iujare, la trian dimanc\u0302on de oktobro."}, {"text_idx": "#000012", "text": "Okaze de tiu c\u0302i popolfesto, en multaj lokoj de la urbo estas arang\u0302ataj kiosketoj, kie oni disdonas senpage pecetojn de tiu c\u0302i bongustega dolc\u0302aj\u0302o; kompreneble estas ankau\u0306 vendejoj kie oni povas ac\u0302eti g\u0302in. La gusto de ringokuko estas iomete malsimila de kiosketo al kiosketo, de vendejo al alia vendejo. Kial? Estas pluraj receptoj kaj c\u0302iuj enhavas vinbersukon, tritikan farunon, panpaston, sekajn vinberojn ktp., sed la kvanto de tiuj c\u0302i ingrediencoj povas varii iomete."}]